《谒蔡开府延客周历堂宇览观山林岩洞之胜顿失袢暑退作律诗一首》
宋代·程俱

苍虬衔雨转晴峦，喷雾跳珠玉甃寒。掩冉风林听竽籁，萧森烟萚种琅玕。

期仙磴属三休径，羃翠庭边八节滩。赫赫云峰张火伞，阴阴冰洞却霜纨。

山藏神府新琼简，壁挂磻溪旧钓竿。怪底萧条增秀发，六龙曾此驻和銮。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。